**Bucureşti, 24 iulie 2019** – În cadrul şedinţei de astăzi, Consiliul Autorității de Supraveghere Financiară (ASF) a aprobat măsuri privind cadrul de funcţionare a pieţelor financiare nebancare supravegheate – asigurări, piaţă de capital şi pensii private, printre care:

**A)   Reglementare**

Norma pentru punerea în aplicare a Sistemului de raportare contabilă la 30 iunie 2019 a entităților din domeniul asigurărilor (Norma va fi transmisă, spre publicare, Monitorului Oficial al României).

**B)   Supraveghere**

Rezultatele controlului periodic efectuat la Depozitarul Central S.A.;

Rezultatele controlului periodic efectuat la SSIF Finaco Securities S.A.

**C)   Autorizare**

Numirea domnului Werner Matula pentru un nou mandat în calitate de membru al Consiliului de Supraveghere al societății Asigurarea Românească - Asirom Vienna Insurance Group S.A.;

Numirea domnului Hans-Uwe Herbert Müller în calitate de membru al Consiliului de Supraveghere al societății Uniqa Asigurări S.A.;

Numirea domnului Hans-Uwe Herbert Müller în calitate de membru al Consiliului de Supraveghere al societății Uniqa Asigurări de Viață S.A.;

Numirea domnului Ion-Mincu Rădulescu pentru un nou mandat în calitate de membru al Consiliului de Administrație la societatea German Romanian Assurance S.A.;

Numirea domnului Tudor-Mircea Moldovan în calitate de membru al Consiliului de Supraveghere al societății Generali Societate de Administrare a Fondurilor de Pensii Private S.A.;

Modificarea intervenită în Actul constitutiv al societății SIF Banat-Crișana S.A.;

Modificarea Regulamentului de Organizare și Funcționare al NN Asigurări de Viață S.A.;

Modificarea Contractului de administrare pentru Fondul de Pensii Administrat Privat Metropolitan Life administrat de Metropolitan Life Societate de Administrare a Unui Fond de Pensii Administrat Privat S.A.;

Modificarea Prospectului schemei de pensii private pentru Fondul de Pensii Administrat Privat Metropolitan Life administrat de Metropolitan Life Societate de Administrare a Unui Fond de Pensii Administrat Privat S.A.

**\*\*\*\*\*\*\*\*\***

**Despre ASF**

ASF este autoritatea naţională, înfiinţată în anul 2013 prin OUG 93/2012 aprobată prin Legea 113/2013, pentru reglementarea şi supravegherea pieţelor asigurărilor, a pensiilor private, precum şi a pieţei de capital. ASF contribuie la consolidarea cadrului integrat de funcţionare a celor trei sectoare, care însumează peste 10 milioane de participanţi. Mai multe informaţii puteţi găsi pe [www.asfromania.ro](http://www.asfromania.ro/).